འབྲེལ་ཡོད་ཚན་རིག་པ་ཚོས་ཀམ་པུ་ཊར་གྱི་ཐབས་ལ་བརྟེན་ནས་གནས་ཚུལ་འདི་ཤེས་རྟོགས་བྱུང་ཡོད་པ་དང་།དེ་ཡང་ཉི་མའི་ཁྱིམ་བརྒྱུད་ཀྱི་ཆེས་སྔ་མོའི་དུས་སུ་ཐེ་ཡ་ཞེས་པའི་གཟའ་ཞིག་བྱུང་བ་དེའི་ཆེ་ཚད་དེང་གི་གཟའ་མིག་དམར་ཙམ་ཡོད་པ་དེ་ང་ཚོའི་འཛམ་གླིང་དང་གདོང་ཐུག་གི་ཆགས་ཧྲུག་མང་དག་ཅིག་གོ་ལའི་མཐའ་འཁོར་ནང་ཁ་འཐོར་དུ་ཕྱིན་པ་ལས་འཐེན་ཤུགས་ཀྱི་དབང་གིས་གོ་ལའི་འཐའ་འཁོར་ཏུ་འཁོར་བའི་དངོས་གཟུགས་གཉིས་བྱུང་ཡོད།དེ་གཉིས་ལས་གཅིག་ད་ཡོད་ཟླ་བ་འདི་དང་དངོས་གཟུགས་གཞན་ཞིག་བྱུང་ཡོད་པ་དེ་གཉིས་གདོང་ཐུག་གིས་མཐར་གོང་བུ་གཅིག་ཆགས་པ་རེད།འོན་ཀྱང་དངོས་གཟུགས་དེ་གཉིས་ཀྱི་གདོས་ཚད་དང་མྱུར་ཚད་ཆེན་པོ་མེད་པས་ཞུར་འདྲེས་ཐུབ་མེད་ཀྱང་གོང་བུ་ཆུང་བ་དེ་ཆེ་བའི་ཕྱི་ངོས་སུ་པགས་པ་ལྟར་གཡོག་ནས་ལྷག་པ་དེས་རྐྱེན་གྱིས་ད་ཆ་ང་ཚོའི་ཟླ་བ་གཅིག་པོ་འདི་རྒྱབ་ངོས་ཀྱི་ས་བབས་མི་ལི་བཅུ་ལྷག་གིས་མཐོ་བ་ཆགས་ཡོད།